Huayang guo zhi/卷9

李特雄期壽勢志（元豐與錢、張、吳、《函》、浙本無期字. 劉、李本無期勢二字. 何、王、石本作《李志》. 此依廖本. ）

一

李特，字玄休，略陽臨渭人也. 祖世本巴西宕渠賨民，種黨勁勇，俗好鬼巫. 漢末，劉本作求. 張魯居漢中，以鬼道教百姓，賨人敬信；值天下大亂，自巴西之宕渠移入漢中. 魏武定漢中，曾祖父虎顧廣圻校稿云：「曾當作特. 」廖本注云：「曾字不當有. 」皆緣《晉書載記》有「魏武帝剋漢中，特祖將五百家歸之」句而疑之也. 今按：魏武北徙巴氐距李特入蜀，已閱八十四年，應歷三世. 又後文李雄追尊三代，至曾祖庸，不及虎，則虎為其父特之曾祖明矣. 是此文不誤. 《晉書》稱「特祖」乃誤. 與杜〔濩〕、舊各本有脫字. 顧廣圻稿云：「杜下當有濩字. 約上當有袁字. 見前. 」廖本注同. 茲補入二字. 朴胡、〔袁〕約、楊車、李黑等移於略陽北土，復號曰巴「人」〔氐〕廖本注云，「當作氐」，亦依《晉書》也. 本書《大同志》亦稱「巴氐」. 茲據改. 特父慕，為東羌獵將. 特兄弟五人：長兄輔，字玄政. 次特. 特弟庠，字玄序. 庠弟流，字玄通. 流弟驤，字玄龍. 皆銳驍有武幹. 特長子蕩，字仲平，好學，有容觀. 少子雄，字仲雋. 初，特妻羅氏顧觀光本補「妊雄」二字，注云：「依《初學記》二，《書鈔》百五十一，《御覽》十四補. 」今按：彙書引文，每意為增省，不足盡據. 設雙虹果應蕩雄，則不當妊雄時獨夢之. 此易辨也. 夢雙虹自門同上《初學記》等三書引作「自地」. 升舊各本作昇. 廖本作升. 天，一虹中斷. 羅曰：「吾二兒，若有先亡，在者必大貴. 」雄少時，辛冉相當貴. 有劉化者，道術士也，言：「關隴民皆當南移. 元豐本倒作「南移當」. 李氏子中惟仲雋天姿奇異，終為人主. 」「鄉里人多善之」與叔父庠並以烈氣聞，〔鄉里人多善之. 〕六字舊倒在上，茲移正. 〔庠死〕，舊無此二字. 於文當有. 人多歸之. 既克成都，眾皆飢元豐與錢、《函》、廖本作飢. 他各本作饑. 餓，驤乃將民入郪王城食穀、芋. 顧廣圻校稿於此句上批改三次：初云「王當作五. 郪縣、五城縣皆屬廣漢. 癸亥十月，千里校」. 次云：「《通鑑》太安二年注，引宋白曰：郪王城基址見在. 然則，郪舊有此名耳. 癸酉三月. 」其下又云：「郪、五城又見《蜀後主志》. 意以前說為長. 宋白恐未足據. 」廖本取其後說，注王字下云「當作五」. 今按，郪王城為秦漢郪縣故治，已詳《蜀志‧廣漢郡》郪縣註. 其地僻遠，故當時猶有野穀野芋可採. 若五城縣與五城水口之郪縣新治，則屬接近涪與綿竹之河原孔道，人糧早絕矣. 郪王城字不誤. 雄遣信奉迎范賢，欲推戴之. 賢不許，更勸雄自立.

永興元年，冬十月，楊褒、元豐與錢、劉、李、《函》、廖本作褒或. 張本訛作驤. 吳、何、王、浙、石本沿誤. 下文「褒為僕射」、張、吳諸本亦作驤. 《通鑑》作「楊褒」. 楊珪共勸雄稱王. 雄遂稱成都王. 〔母羅曰王太后. 〕舊刻作「母曰太后」並移在「父特」句下. 茲改正. 追尊曾祖「虎」庸元豐以下各舊本皆作庸. 廖本與顧觀光本改作虎，非是. 曰巴郡張、吳、何、王、浙、石本此下有桓字. 公，祖父張、吳諸本刪父字. 而於公上加桓字. 並非. 慕隴西王. 〔追謚〕父特景王，景上省成都二字. 「母曰太后. 追謚」追謚二字舊鈔誤移. 世父輔齊烈王，仲父庠梁武王，仲父流秦文王，兄蕩廣漢壯文公. 以叔父驤為太傅，庶兄始為太保，外兄李國為太宰，國弟離為太尉，從弟雲為司徒，璜為司空，閻式為尚書令，褒張、吳諸本作驤. 為僕射，發為侍中，珪為尚書，「洪」〔溥〕舊誤作洪，茲改溥字. 說在注釋. 為益州刺史，徐輿鎮南，王達軍師，〔並將軍〕. 按前後文例當有此三字. 具置百官. 下赦，「建」〔改〕元「大武」〔建興〕. 顧廣圻校稿云：「《通鑑考異》載《十六國春秋》目錄，雄年號建興二，晏平五，與《華陽國志》同. 則不應如《晉書‧載記》有大武之元也. 」廖本注云：「按，建元大武，當作改元建興國號大成. （《通鑑考異》引，見注釋）……諸書雄改元晏平，無大武年號. 惟《晉‧載記》改元大武，無晏平年號. 按雄國號大成. 《魏書‧雄傳》云：雄稱帝，號大成，改年晏平. 故《三十國春秋》誤云改年大成. 《載記》轉寫誤為大武. 今從諸書. 李校刊此書，轉依《載記》誤改. 甚非. 」今按：雄初稱成都王，不得云已國號大成. 但當云「改元建興」耳. 關於李雄年號考訂，另詳注釋. 迎范賢為丞相. 從弟置，流子也，以不陪列，誅之. 賢既至，當作見. 尊為〔四時八節〕顧廣圻稿云：「（《通鑑考異》）又載：《國志》天地上有四時八節四字. 則此本非溫公所見之舊明矣. 」廖本據以入注. 茲補四字. 天地太師，封西山侯，復其部曲，軍征不預，租稅皆入賢家. 賢名長生，一名延久，又名九重. 一曰支，字元. 涪陵丹興人也.

光熙元年，雄稱皇帝，改元晏平，〔國號大成，追尊父特曰景帝，廟號始祖. 母羅為皇太后. 〕依《十六國春秋》與《晉‧載記》補.

永嘉三年，羅羕、訇琦等殺李離於梓潼. 時閻式去雄依離，并見殺. 驤攻不克，「時」舊各本有. 當衍. 李雲、李璜皆戰死.

「明」〔四〕年，舊各本作明年，承上文也. 茲用本紀體，當作「四年. 」文碩殺李國，以巴西「梓潼」廖本注云：「當衍此二字. 」為晉. 平寇將軍李鳳在晉壽. 梁州先以元豐、錢、劉、張、吳、《函》本作已. 為雄所破，不守. 而譙登在涪，平西參軍向奮屯「安」漢〔安〕舊各本皆作漢安，廖本誤倒作安漢. 之宜福，張羅屯平無張、吳、何、王、浙、石本並有小注云：「《後漢書》，越嶲郡有會無城. 」蓋張佳胤不明地理，妄以會無擬平無也. 顧廣圻校稿云：「平無已見《公孫述志》. 」謂彭亡聚. 參看卷三１２章之注〔８〕. 逼雄. 雄將張寶，元豐本作賢. 弟全在訇琦中. 雄遣寶反為奸，許以代離. 寶素凶勇，先殺人，而後奔梓潼，密結心腹. 會羅尚遣使慰勞琦. 琦等出送其使，寶從後閉城門. 琦等奔巴西. 雄得梓潼，拜寶為太尉. 雄自攻奮. 奮走. 遣驤攻登. 登初將驤子壽，欲以誘驤；被攻急，救援不至，還驤壽.

五年春，驤獲登. 遣李始督李鳳攻巴西，殺文碩. 是歲，雄姨弟任小受張羅募，手刃雄頭，雄幾死. 改元玉衡. 是「後」〔時〕，扶風鄧「芝」〔定〕、後當作時，「芝」當作定. 並詳注釋. 楊虎等各率流民前後數千家入蜀. 以鳳為征北、梁州，任回鎮南、南夷、寧州，李恭征東、南蠻、荊州，皆大將軍、校尉、刺史. 雄、驤勤卹百姓於內，鳳、回、恭招流民於外，「稱」〔並〕有功〔稱〕. 氐符成、隗文既降復叛，手傷雄母；及其來也，咸釋其罪，厚加待納，皆以為將. 天水陳安舉隴右來降. 武都氐王楊茂搜奉貢稱臣. 杜弢自湘州使使求援. 晉涼州刺史張駿遣信交好. 漢嘉夷王沖顧廣圻校稿云：「《通鑑》建興二年云沖歸，當再考. 」遣子入質. 張、吳、何、王本脫入字，浙本擠補. 頃之，朱提「審」〔雷〕舊各本作審，依《南中志》改. 炤率民歸降，建寧爨「」〔量〕舊本皆作量. 廖本作. 顧校稿云：「《通鑑》量作. 」茲依依《南中志》作量. 蒙險舊各本作嶮. 廖本改. 字通. 委誠. 其餘附者日月而至. 雄乃虛己受錢寫作愛. 人，寬和政役. 遠至邇安. 年豐穀登，乃興文教，立學官. 其賦，男丁一歲穀三斛，女丁一斛五，元豐、錢、劉、張、吳、何、《函》、王、浙石本作斗. 劉、廖二本作. 疾病半之. 戶調劉本作綢. 絹不過數丈，綿不過數兩. 事少役稀，民多富實. 至乃閭門不閉，路無張、吳、何、王、浙石本作不. 拾遺，獄無滯囚，刑不濫及. 但為國威儀無則，官無秩祿，職署委積，班序無別，君子小人，服章不殊，貨賄公行，懲勸不明. 行軍無號令，用兵無部伍. 其戰，勝不相讓，敗不相救；攻城破邑，動以虜獲為先. 故綱紀莫稱.

二

李鳳在北，數有戰、降之功. 時蕩子稚元豐本作推. 劉、錢、《函》、廖本作稚. 張、吳、何、王、浙、石本作雉. 屯晉壽，害其功.

大興何本作太興. 元年，鳳以巴西叛. 驤討之，久駐梓潼不「敢」進. 雄自至涪，驤遂斬鳳. 以壽代鳳「以」知州、征事. 廖本注云「以知州征事，當作梁州知北事. 」今按：此承上「以鳳為征北梁州」文，省作「知州、征」字. 但上衍以字耳.

二年，驤伐越嶲. 「又分伐朱提. 」此後人所加註文，誤鈔入正. 說詳注釋.

三年，獲此下原省越嶲二字太守西夷校尉李釗. 夏，進伐寧州，大敗於螳蜋，張、吳、何、王、浙、石本作螂. 後文同. 還. 初，氐王楊茂搜子難敵、堅頭為劉曜所破，奔晉壽. 晉壽守將李稚，元豐本作雅. 下同. 錢、劉、張、吳、何等各本俱作稚. 同上稚字皆李依《晉書》改也. 蕩第二子也，受其賂遺，不送成都. 曜既引還，稚遣難敵兄弟還武都. 遂即叛稚. 稚悔失計，連白雄求伐氐. 雄許之. 群臣多諫，雄不從. 遣稚兄琀以侍中、中領軍統稚攻難敵，由白劉本作迫. 水道；廖本注云：「當作入，句絕. 」「壽」遣〔壽〕顧廣圻校稿云：「二字當倒. 」廖本據以入注. 與張、吳、何、王、浙、石本誤作田. 稚弟玝由陰平入，二道討氐. 難敵等先拒壽、玝. 玝、壽不進. 而琀、稚逕至下辨；以深入無繼，大為氐所破，稚、琀皆死；死者千餘人. 雄深自咎責，以謝百姓. 琀，蕩之元子，有名望志尚，雄欲傳以後嗣，《通鑑》卷九十二，用此文，作「雄欲以為嗣」. 甚痛惜之. 雄妻任無子，養琀弟班為子. 雄自有庶子十五人. 群臣上立嗣. 雄曰：「孫仲謀割有江東，伯符〔基〕兆「基」舊各本並作基兆. 廖本作兆基. 子止侯爵，《國志》恥之. 〔宋〕宣公舍子立弟，君子以為知人. 吾將彌縫《國志》之恥，以繼宣公之美. 」驤與司徒王達諫，以為不可，雄不從.

永昌元年，冬，立班為太子. 驤泣曰：「亂始於是矣. 」

泰寧元年，越嶲斯叟反，攻圍任回及太守李謙. 遣「其」李本作兵. 今按，其字當衍. 征南費黑救之.

咸和元年夏，斯叟破.

二年，謙越嶲太守李謙. 移郡民於蜀.

三年冬，驤死，追贈相國，謚曰漢獻王. 壽以喪還. 拜玝征北、梁州，代壽. 以班行撫軍將軍，脩晉壽軍屯.

五年，拜壽都督中外諸軍大將軍、中護軍、西夷校尉，錄尚書，總統如驤. 冬，壽率征南費黑、征東任邵伐巴東，至建平. 〔晉〕監軍舊本作毋，誤，當作，音貫. 丘奧退保宜都.

六年春，壽還，遣任邵屯巴. 雄以子越為車騎〔將軍〕，住廣漢. 秋，壽伐陰平. 〔楊難敵降〕. 冬，城涪「陵」. 舊各本俱作「涪縣」. 廖本作涪陵，當是訛. 然縣字亦當省.

七年秋，壽南征寧州，以費黑為司馬，與邵攀邵《晉書‧載記》作卬. 顧廣圻校稿云：「《載記》作卬攀. 當考. 」今按本書各本前後俱作邵. 是《晉書》訛. 等為前軍，由南廣顧校稿云：「《通鑑》作廣漢. 」又批云：「此南廣郡也. 見《南中志》. 《通鑑》非. 」入. 又別遣任回子調顧校稿云：「任回之子名調也. 任調，後屢見. 」由越嶲「入」. 元豐本無入字，但空一格. 錢、劉、李、《函》本同. 張、吳、何、王、浙、石本亦無入字，但句連. 廖本填入字，不空格. 今按：於文不當補入字. 冬十月，壽、黑至朱提. 朱提太守董炳固城. 寧州刺史尹奉遣建寧太守霍彪、大姓爨深等助炳. 時壽已圍城，欲逆拒之. 黑曰：「料城中食少. 霍彪等雖至，齎糧不多. 宜令人入城，共消其穀. 猶嫌其少，何緣拒之？」彪等皆入城. 城久不下，壽欲急攻之. 黑諫曰：「南廖本注云：「當有中字. 「〔中〕道險，元豐、錢、劉、李、《函》、廖本作險. 張吳諸本作儉. 俗好反亂，宜必待其詐勇已困. 但當日月制之，全軍取勝，謂不戰而勝. 以求有錢寫及唐百川校字作其. 他本皆作有. 餘. 元豐與張、吳、何、王、浙、石本皆作余. 溷牢之物，何足汲汲也. 」壽必欲戰，果不利. 乃悉錢寫作率. 以軍事任黑.

八年，春正月，炳、彪等出降. 威震十三郡. 三月，刺史尹奉舉州委質. 遷奉於蜀. 壽領寧州. 南夷初平，威禁甚肅. 後轉淩掠民. 秋，建寧「州」民毛衍、羅屯等反，殺太守邵攀. 柯太守謝恕舉郡元豐本作邵. 為晉. 壽〔討〕破之.

九年春，分寧州置交州. 以霍彪為寧州，「建寧」上文已言深為建寧大姓. 當衍. 爨深為交州刺史. 封壽建寧王. 張駿使參軍傅穎、治中張淳遺雄書，勸去尊號，稱藩於晉. 雄引見，謂曰：「吾過為士大夫所推，然本無心於帝王也. 貴州將指張駿也. 令行河、元豐本作何. 沙，顧校稿云：「河州、沙州也. 」常所希冀. 進思共為晉室元功之臣，退思錢寫本作異. 共為守藩之將，掃除氛埃，以康帝宇. 而晉室「淩」〔陵〕舊各本作陵. 廖本作淩. 遲，德聲不振. 引領東望有年月矣. 會獲來貺，情鈞當讀如韻. 闇至，李本鈞作均. 張、吳、何、王本作「情在闇室. 」浙、石二本作「情鈞闇室. 」廖同元豐、錢、劉、《函》本. 有何已已. 」穎、淳以為然. 使聘相繼. 巴郡告急，云有東軍. 劉、李本訛作君. 雄曰：「吾常慮石勒跋扈，侵逼瑯琊，以為元豐本脫為字. 耿耿. 不圖乃能舉軍. 使人欣然. 」雄之雅談，多如此類. 三月，壽還. 夏六月癸亥，雄「疾」病〔瘍〕依《晉書》改. 卒，時年六十一. 偽謚曰武帝，廟稱太宗. 凡自立三十年. 顧廣圻校稿云：「十下當有一字. 雄以惠帝永興元年甲子自立. 至成帝咸和九年甲午卒，凡自立三十一年也. 《晉書‧載記》云：「咸和八年，雄生瘍於頭，六日死. 時年六十一. 在位三十年. 」未詳何據. 宋人用《載記》校《華陽國志》，此處必係其所誤改者也. 不知雄卒之年，《國志》在甲午，《載記》在癸巳，本有一年之差也. 《通鑑》：九年六月丁卯，雄卒. 胡三省曰，「《載記》在去年」，得之矣. 澗●校定. 」廖本小注依此，但改「未詳何據……誤改者也」二十四字為「者，必有所出耳. 李校刊此書，轉依《載記》刪去一字」二十字. 及「得之矣」句為「最為明晰」四字. 今按：李雄稱王於永興元年（三０四）十月. 稱帝於光熙元年（三０六）六月. 卒於咸和九年甲午（三三四）六月. 合稱王計，僅三十年又四個月，史舉成數，非脫一字. 《通鑑》繫雄咸和九年，不誤. 《晉書‧載記》正因誤解「三十年」推雄卒於癸巳，乃誤，不足據改也. 冬十二月丙寅，葬成都，墓號安都陵也.

三

班劉李本作斑. 字世文，蕩第四子也. 少見養於雄. 年二舊脫. 當補. 說詳注釋. 十六，立為太子. 好學愛士. 每觀書傳，謂其師友天水文夔、隴西董融等曰：「吾見周「景」〔靈〕按《國語》，字當作靈. 王太子晉、魏太子丕、吳太子「孫」登，文章鑒識，超然卓絕，未不有慚色. 何古人之難及乎！」進止周旋，勤於咨問. 但性輕躁，失在田獵. 甲子襲位. 玝來奔喪，勸遣雄子越還江陽，而欲令期代己知北錢寫本訛作此. 事. 班以未葬，不許. 遣玝還涪. 冬十月癸亥，期、越殺班於臨次. 并殺班仲兄領軍〔將軍〕依《通鑑》卷九十五補. 都. 弟玝奔晉. 期偽謚班曰戾太子. 壽追謚曰哀皇帝. 子幽、顒，為期所殺. 班兄弟五人皆兵死，四人無後. 玝在晉，歷巴郡、襄陽、宜都太守，龍驤將軍. 永和三年，從征西，於山陽戰死也.

期字世運，雄第四子也. 母冉，賤. 雄妻任養為子. 少攻學問，有容錢寫作客. 觀. 雄時，令諸子各募合部曲，多者纔得數百人，而期獨得千餘人. 為安東將軍. 雄亡，越自江陽來赴喪，兄弟怏怏. 既以班非雄所生，又慮玝不利己，與「兄」越密謀圖班. 太史令韓約張、吳、何、王、浙、石本同《晉書》作豹. 他舊本作約. 上言：「宮室有陰元豐本作●. 謀兵氣，戒在親戚. 」班不悟. 遂因夜哭，越殺班. 期「自」立，舊刻作「期自立」，為句. 茲改作「期立」屬下句. 以越為相國，與壽並錄尚書事. 進壽大都督，徙封漢王，使討玝於涪. 封越、建寧王. 以仲兄霸為中領軍、鎮南；弟保鎮西、西夷校尉、汶山太守；從「兄」〔父〕舊本并作兄. 茲改正. 始征東，代越；皆大將軍. 玝走，即拜壽梁州、知北事.

咸「熙」〔康〕廖本注云：「當作康. 」元年，春正月，立妻閻氏為后，下赦，改元玉恆. 秋，以司隸錢寫本作穎. 景騫為尚書令，征南費黑為司隸，班舅羅演為僕射. 「舅」舊各本有. 當衍. 羅演與漢王相、天水上官澹謀襲期，立班子幽. 謀泄. 殺廖本注此下云：「當有演字. 」茲補. 〔演〕、澹，并「誅」班母羅、琀子礹、稚妻昝.

二年，忌從子載多才藝，託他事誅之. 而霸、保皆暴病死. 《晉書‧載記》作「不病而死」. 於是大臣自疑，骨肉不相親. 而期志益廣，忽慢父時張、吳、何、王、本無父時二字. 元豐、錢、劉、《函》、廖本有. 浙本剜補. 公卿，政刑失錯. 措字通.

四年，夏四月，壽自涪還襲期，假以誅越、蹇為言. 越請散財募「民」〔士〕元豐以下舊本皆作士. 廖本作民. 格戰. 期謂字當作意. 壽不自薄，不許. 〔壽〕既誅越，騫，初廢期為邛都縣公，〔至〕於文當有至字. 五月，乃殺期，「及」誅李始等，「殺」〔及期〕舊本訛亂. 茲訂正. 兄弟十餘人. 期死時，年二十四. 《十六國春秋》作「二十五」. 謚曰幽「王」〔公〕. 舊各本作王. 茲依《十六國春秋》改正.

五年，徙「其」〔期〕妻子劉本作丁. 於越嶲. 勢又使人就越嶲誅其子.

四

壽字武考，有幹局，愛尚學義，志度少殊於諸子. 雄奇之. 自代父為將，志在功名，故東征南伐，每有效劉、李、廖本作效. 元豐與錢、張、吳、何諸本作效. 事. 雄疾病，侍疾左右. 左右侍臣元豐本重臣字. 造雄顧命，寄託於壽. 期之殺班也，李始初欲附壽，圖共討期. 壽不敢. 始怒，說期取壽. 〔期〕憚李玝在北，欲藉壽討之，故不許. 舊各本無不字. 廖本依《通鑑》補. 原本當有. 壽既受漢封，北伐玝，告以去就利害，假道. 故玝得由巴順水東下吳. 壽雖代劉、李本誤作伐. 玝鎮涪，歲終劉、李本作中. 當入朝覲，常自危嫌，李本作慊. 輒造漢中守將張才急書告方外寇警. 咸康二年冬，北入漢中，破走司馬勳. 壽見期、越兄弟十餘人，年方壯大而手下有強兵，懼不自全. 數聘命高士巴西龔壯. 壯雖不應，恐見害，不得已，數見壽. 時岷山崩，江水竭，壽緣劉向之言而惡之，每謀壯以自安之術. 壯之父及叔皆為特所殺，欲假手報讎，未有其由，因說立事：「何如舍小從大，以危易安. 開國裂土，長為諸侯. 名高桓文，勳流百代矣. 」壽從之. 因與長史略陽羅恆、劉本、《函海》作桓. 《函海》注云：「原本作●，避宋諱. 」下同. 巴西解思明共謀據成都為晉，稱藩. 會養弟攸從成都病還，死道中. 乃「陽」〔揚〕元豐本作揚. 錢、劉、張、吳、何、《函》諸本作佯. 廖本作陽. 言越藥殺之. 又詐造「姝」〔妹〕各舊本作妹. 婿任調元豐本作謂. 書，言期、越當廢壽，以惑群元豐本作郡. 下同. 下. 群下信之. 乃誓文武，許賞城中資財. 得數千人. 此下舊本直連「南攻成都」句. 茲補「四年四月」字.

〔四年，四月〕，依上《李期志》補. 南攻成都. 子勢為開門內應，遂獲期、越. 誅其宗族十餘人. 兵入，擄掠民家，奸元豐、錢、劉、李、《函》、廖本作奸，張、吳、何、王、浙、石本作姦. 淫雄公主及李氏諸婦，多所殘害. 數日乃張、吳、何、王、浙、石本作迺. 定. 恆與思明及李奕、王利等勸壽稱鎮西將軍、益州牧、成都王，以壯元豐本此作杜. 下同. 為長史，告下. 又勸令送期於晉. 任調與司馬蔡興、侍中李豔及張烈等勸壽自立. 壽亦生心，遂背思明所陳之計，稱漢皇帝. 尊父驤曰獻帝，母昝氏曰太后. 下赦，改元漢興. 以恆為尚書令，思明為廣漢太守，任調鎮北、梁州、知東羌校尉，廖本於知下注云：「當有北事二字. 」又於校尉下注云：「當衍此二字. 」茲不取，仍舊. 李奕鎮西、西夷校尉. 更代諸郡及卿佐，皆用宿人及己參佐. 省交州，以從子權為鎮南、南夷、寧州. 於是成都諸李子弟，無復秉兵馬形勢者，雄時舊臣及六郡人，皆斥廢也. 秋七月，李奕從兄乾，與大臣合謀，欲廢壽. 壽懼，使子廣與大臣盟要，為兄弟. 進李閎為征東、荊州，移鎮巴郡. 八月，天連陰雨，禾稼傷損，百姓飢疫. 草莽臣龔壯上封事曰：「臣聞陰德必有陽報. 故于公理獄，高門待封. 伏惟獻皇帝寬仁厚惠，宥罪甚眾. 靈德洪洽，誕鍾陛下. 陛下天性忠篤，受遺建節，志齊周、霍，誠貫神明. 而志元豐本作至. 他各本作志. 緒違理，顛覆顧命. 管蔡既興，讒諛滋蔓. 大義滅親，撥亂濟危. 上指星辰，昭告天地，歃血盟眾，舉國稱藩. 天應人悅，白魚登舟，霆震助威，烈風順義. 神誠允暢，日月光明. 而論者未喻，權時定制. 淫雨氾濆，垂向百日，禾稼傷損. 加之飢疫，百姓愁望. 或者天以監示陛下. 又，元豐本作反. 他各本作又. 前日元豐本無日字. 他各本有. 之舉，止以救禍. 陛下至心，本無大圖. 而今久不變，天下之人，誰復分明李本作盟. 知陛下本心者哉？且玄宮之讖難知，而盟誓顧違，一旦疆場錢寫本、《函海》作埸，從易當音邑. 他各本均作場，從昜. 有急，內外騷動. 不可不深思長久之策，永李本作求. 為子孫之計也. 愚謂宜遵前盟誓，結援吳會，以親天子. 彼必崇重，封國歷世. 雖降階一等，永為靈當讀如令. 德. 宗廟相承，《函海》作丞. 福祉無窮. 君臣銘勳於上，生民寧息於下，通天下之高理，弘信慎之美義，元豐本倒，作「義美」. 垂拱南面，歌詩興禮，上與彭、韋爭美，下與齊、晉抗德，豈不休哉！論者或言：「二劉、李本作一. 州人附晉必榮，六郡人事之不便. 」昔豫州入蜀，荊、楚人貴. 公孫述時，流民元豐本無民字. 康濟，及漢征蜀，殘民太半. 鍾鄧之役，放兵大掠，誰復別楚、蜀者乎？論者或不達安固之基，惜其名位. 在昔諸侯，自有卿相，司徒、司空，宋、魯皆然. 及漢，藩王亦有丞相. 今義歸彼，但當崇重，豈當減削. 昔劉氏郡守令長方仕州郡者，國亡主易故也. 今日義舉，主榮臣賴，寧可同日而論也？當讀如耶. 論者又謂，臣當為法正. 陛下覆臣如天，養臣如地，恣臣所安. 至於名榮，漢、晉不處，臣復何為當侔法正？論者或言：晉家必責質任，及徵兵伐胡，何以應之？案晉不煩尺兵，一國來附，威卷四海，廣地萬里，何任之責？胡之在北，亦此之憂. 今平居有東北之虞，縱令徵兵，但援漢川，猶差二門耳. 臣託附深重，忘疲病之穢. 實感殊遇，冀以微言少補明時. 常懼殞歿，不寫愚心，辜負恩顧. 謹進悾悾，伏願罪戮. 」壽不悅，然拘前言，祕藏之. 九月，僕射任顏，雄妻弟也，謀反，誅. 并殺雄子豹等. 元豐本與廖本作豹. 他各本并作約.

五年，春二月，晉將伐巴郡，獲李閎. 閎，恭子也. 初，壽許自牛鞞以東土斷與閎，執政者以為不可，乃止. 復不益兵，故覆沒. 閎弟元豐本作地. 豔以是怨故，與朝右有隙. 是時，壽疾病. 恆、思明等復議奉晉計. 尋巴郡破. 壽以為附晉，晉當以兵威，故不能自斷. 遂輟計. 三月，拜李奕鎮東，原省將軍字. 代閎. 夏，建寧太守孟彥率州人縛寧州刺史霍彪於晉，舉建寧為晉. 遣右將軍李位都討之. 時權在越嶲. 秋，又遣尚書廣漢李攄張、吳、何、王、浙本此誤作擴. 下仍作攄. 為御史，入南中. 攄祖毅，晉故寧州刺史，以向與南人有舊，故遣之. 攄從兄演，自越嶲上書，勸壽歸正返本，釋帝稱王. 壽怒，殺之.

〔六年，三月，李位都克建寧. 〕依《晉書‧成帝紀》補. 〔李閎自建康奔於石虎. 壽遣散騎常侍王嘏、中常侍王廣聘趙請閎. 虎報書，約分天下. 壽大悅. 乃大修船艦，繕甲兵，備餱糧. 夏六月，壽下書伐吳，以尚書令馬當為六軍都督，假節鉞〕，車騎將軍王韜為參軍. 元豐以來各本并有舊注云：「右，車騎將軍王韜為參軍九字，前後文不相屬，不知記何事也. 今仍舊本存此九字於後以待攷. 」（李本在書頭）今按《李壽載記》，蓋壽下詔親征時所授官也. 補上文二十一字自明. 顧廣圻校稿批此下「晉康帝建元」字上云：「自此盡封歸義侯，非元文. 」蓋此下舊文與上注，皆宋人整補文字. 有篇末按語可證. 原所整補失於疏略，與序例語不相稱. 茲更依《晉‧載記》與《通鑑》及《十六國春秋鈔》本補之. 〔九月，大閱軍士七萬餘人，舟師集成都，鼓譟盈江，壽登城觀之. 從臣咸諫. 龔壯書曰：「陛下與胡通，孰若與晉通. 胡，豺狼國也. 設晉既滅，不得不北面事之. 若與之爭天下，則強弱勢異. 此虞虢之成範，已然之明戒. 願陛下熟慮之. 」壽乃止. 閎從鄴還，盛稱石虎威彊，鄴中殷實，宮觀美麗. 言虎虐用刑法，故能控制邦域. 壽心欣慕，乃徙旁郡戶三丁以上實成都. 興尚方御府，發州郡工巧以充之. 廣修宮室. 引水入城. 治器玩，務於奢侈. 人有小過輒殺，以立威. 左僕射蔡興切諫，壽以為誹謗，誅之. 右僕射李嶷數直言，託他罪下獄，殺之. 依《晉‧載記》，參用《通鑑》文補. 李奕征牂柯，不克. 糧盡，引還. 〕依《晉書‧載記》補.

〔七年，以太子勢領大將軍、錄尚書事. 〕

「晉康帝」建元元年，〔分南中六郡置漢州. 〕疑此句為《常志》原有，茲依《晉書》與《十六國春秋鈔》文補，詳見注釋. 〔夏四月，壽寢疾. 〕依《十六國春秋鈔》補. 〔晉將周撫、曹據襲江陽. 〕依《晉書‧帝紀》補. 〔八月〕，壽卒. 〔年四十四〕. 勢立，〔謚曰昭文皇帝，廟號中宗. 葬安昌陵. 〕依《十六國春秋鈔》，參《晉書‧載記》補.

五

〔勢字子仁，壽之長子，李鳳女所生也. 〕依《晉書‧載記》補. 〔身長七尺九寸，腰帶十四圍，善於俯仰，時人異之. 〕用《十六國春秋鈔》文補. 〔壽封漢王，立為世子，拜翊軍將軍. 壽稱帝，立為太子. 至是即位，大赦. 〕割《李勢載記》文補.

〔建元二年正月，勢〕改元太和，四字舊本有. 〔尊母閻為皇太后，立妻季氏〕《晉書‧載記》作李氏. 《通鑑》同. 〔為皇后. 〕依《十六國春秋鈔》參《通鑑》文補. 太史令韓皓上言：「熒惑守心，乃宗廟不脩之譴. 」勢乃更命祀成始祖、太宗，皆謂之漢. 上三十二字，宋槧舊有.

勢〔之〕弟大將軍廣，以勢無子，求為太弟. 勢不許. 馬當、解思明固請《晉‧載記》作勸. 許之. 勢疑與廣有謀，收當、思明，斬之，〔夷三族. 遣太保李奕襲廣於涪城，貶廣為臨邛侯〕. 廣自殺. 思明被收，歎曰：「國之不亡，以我數人在也. 今其殆矣. 」思明有智略，敢諫諍；馬當素得人心，及其死，士民無不哀之. 上文宋舊槧有. 《通鑑》文同.

〔二年〕，依《通鑑》補年. 冬，李奕自晉壽舉兵反，〔蜀人多從之，眾至數萬. 勢登城拒戰. 奕〕以上用《通鑑》文補. 單騎突門，門者射殺〔之〕. 宋槧舊本無之字. 《晉載記》與《通鑑》作「射而殺之」. 眾〔乃〕潰〔散〕. 舊本作「眾潰」. 茲依《晉書‧載記》補乃、散二字. 勢大赦境內，改年嘉寧. 勢驕淫，不卹國事. 〔多居禁中，罕接公卿，疏忌舊臣，信任左右，讒諂並進，刑罰苛濫，由是〕中外離心. 原有字同《通鑑》文. 奪二十六字. 茲補足. 蜀土無獠，舊本小注云：「魯皓切. 西南夷別族. 」自元豐本以下各本皆有. 《晉書‧載記》作：「初，蜀土無獠. 」《通鑑》卷九十七作：「蜀土先無獠. 」至元豐、錢、劉、李、《函》、廖本有，張、吳諸本脫. 是始從山出，自巴《通鑑》有西字. 至犍為、梓潼，布滿《晉書》作在. 《通鑑》作滿. 山谷，〔十餘萬落，不可禁制，〕依《晉書》補八字. 《通鑑》同有. 大為民患. 加以飢饉，境內蕭條. 《晉‧載記》文略同. 無「加以飢饉」等八字. 《通鑑》有，末句作：「四境之內，遂至蕭條. 」

三年，春二月，桓溫伐蜀. 軍至青衣. 勢大發兵，遣〔叔父右衛將軍福，從兄鎮南將軍權，前將軍〕依《通鑑》文補. 昝堅等將之，此下各舊本有小注云：「昝，子感切，姓也. 」各舊本文同《通鑑》，奪十七字，茲補足. 自山陽趣合水. 諸將欲設伏《通鑑》此下有於字. 江南，以待晉兵. 《晉載記》作：「溫從步道而上. 諸將皆欲設伏於江南以待王師. 」昝堅不從，引兵自江北鴛鴦碕渡向犍為. 舊小註：「碕，渠羈切，曲岸曰碕. 」各本俱有. 溫自將步卒元豐本作涉率. 直指成都. 〔進遇李權，三戰三捷. 李位都詣溫降. 〕依《通鑑》補. 昝堅元豐本脫堅字. 至犍為，乃知與溫異道，還，自沙頭津濟. 比元豐、錢、劉、張、吳、王、浙、石本作北. 何、李、《函海》與廖本依《通鑑》改作比. 至，溫已軍於成都之十里陌. 堅眾自潰. 〔三月，〕依《十六國春秋鈔》補. 勢悉眾出戰於笮橋. 舊校註云「笮音昨」. 〔溫大破之，追至城下，〕依《通鑑》補. 〔縱火燒大城諸門. 勢眾惶懼，無復固志. 〕用《十六國春秋鈔》文補. 《晉書》與《通鑑》亦有. 中書監王嘏、散騎常侍常璩勸勢降. 勢〔以問侍中馮孚. 孚言：「昔吳漢征蜀，盡誅公孫氏. 今晉下書，不赦諸李. 雖降，恐無全理. 」〕用《晉‧載記》文補. 乃夜開東門，〔與昝堅〕走. 〔溫入成都，引漢司空譙獻之、散騎常侍常璩等為參軍，舉賢旌善，蜀人悅之. 〕用《通鑑》文，參《晉書》卷七十八增「散騎常侍常璩」六字. 原傳尚有「勢尚書僕射王誓、中書監王瑜、鎮東將軍鄧定」等人，因後皆叛晉，故不收補. 〔勢〕至葭萌，使散騎常侍王幼送降文於溫. 十五字舊本有. 《通鑑》文同. 〔尋輿櫬面縛軍門. 溫解縛焚櫬，送勢及叔父福〕用《十六國春秋鈔》文. 載記誤作弟福. 〔從兄權，親族十餘人於建康. 〕用《載記》文續補. 勢至建康，封歸義侯. 此下，廖本小注云：「按，上文晉康帝建元元年壽卒起，至此，乃李所續《勢志》，非道將之舊也. 今亦不更削去. 」今按，其文元豐本已有，非李所續也. 〔升平五年卒. 〕此用《十六國春秋鈔》文補.

〔桓溫停蜀三旬，漢尚書僕射王誓、鎮東將軍鄧定、平南將軍王潤等既降復叛，溫擊走之. 振旅還江陵，留益州刺史周撫鎮彭模. 鄧定、隗文等復據成都. 秋七月，立故國師范賢子賁為帝. 〕

〔五年夏四月，撫與龍驤將軍朱燾擊破賁，獲之，益州平. 〕

六

李氏自起事至亡，六世，顧廣圻校稿云：「特、雄、班、期、壽、勢六世也. 」四十七年正，僭號四十三年. 顧稿又云：「三當作二. 自惠帝光熙元年丙寅雄稱皇帝至穆帝永和三年丁未勢降，正僭號四十二年也. 又上自惠帝永寧元年特起事，歲在辛酉，四十七年也. 澗蘋校定. 」又有批云：「《載記》云：始李特以太安元年起兵，至此六世，凡四十六年. 不數辛酉，故少一年. 」廖本採其文入注. 不錄後批三十字. 茲仍舊文不改. 說詳注釋. 蜀中亦有怪異：期時，有狗豕交，木冬「華」〔榮〕. 廖本作華，他各本俱作榮. 勢時，涪陵民樂氏婦頭上生角，長二寸，凡三元豐本作二. 截之. 又有民馬氏婦，妊身，「而」〔兒〕舊本作兒. 廖本作而. 脅元豐本作協. 下生，其母無恙，兒亦長育. 有馬生駒一頭，二張、吳諸本作兩. 身相著，六當作四. 耳，一牡一牝. 又有天雨血於江南，數畝許. 李漢家舂米，自臼中跳出. 遽歛張、吳諸本作遂. 於箕中，又跳出. 寫於簟中，又跳出. 有猿居鳥巢，至城下. 地仍震，又連生毛. 其天譴不能詳也.

譔曰：元豐、《函海》與浙本作「讚曰」. 特流乘釁險害. 雄能推亡固存. 遭皇極不建，元豐、錢、劉、李、《函》、廖本作建. 張、吳、何諸本作見. 遇元豐本作過. 其時與. 讀如歟. 期倡為禍階，而壽、勢終之. 《詩》所謂「亂離瘼矣，爰元豐、錢、劉、李、《函》、廖、浙本作爰. 張、吳、何、王、石本作奚. 顧觀光云：「原作奚. 蓋妄人依俗本《毛詩》改. 」其適歸」者也. 長老傳譙周讖曰：「廣漢城錢、《函》二本無城字. 北有大賊，曰流曰特攻難得. 歲在玄宮元豐本作「丑宮」，他各本俱作「玄宮」，清刻本避諱作元. 自相賊. 」終如其記. 元豐本作計. 先識預睹，何異「古」〔聖〕人乎？歷觀前世偽僭之徒，縱毒虔劉，未有如茲. 元豐本作此. 他各本作茲. 李所改也. 每惟「殷」〔野〕字當作野，舊校誤改作殷. 說詳注釋. 人《丘墟》之嘆，賈生《過秦》之論，亡國破家，其監不遠矣.

〔附舊校跋語〕舊各本有舊校跋語六行，百零六字，除廖本作小注外，他各本皆較正文低一格，用大字鐫出. 其文各本頗異，茲仍其式寫正. 并予校注. 按，何、王、盧、石本作「張佳胤曰」. 常璩《華陽國志目錄》、第九卷何、王、盧、石本無此三字. 及《序志》，皆云：「述此字當衍. 《李特雄期壽勢志》. 」則「先」〔勢〕元豐、錢、劉、李、《函》、浙本皆作勢. 張、吳、何、王、盧、石本與廖本作先. 固有志也. 今諸本皆無之. 意其廖本作其，錢氏等本作者. 傳寫脫漏，因循不錄，遂失之爾. 今本諸《通鑑》所述，參以《載記》所書，續成《勢志》，用補其闕，以俟後之博洽君子云. 又，史載散騎常侍常璩實勸勢降桓溫，璩必作《志》者. 因續記此「云」. 元豐本無云字. 錢、劉、張、吳以下各本俱有，蓋李因上文結語有云字增.